**MEGÁLLAPODÁS**

**az SZ04 Nóráp szennyvízelvezetés, tisztítás Vkrsz. üzemeltetéséről**

mely létrejött **Nóráp Község Önkormányzata** (cím: 8591 Nóráp, Kossuth u. 31., képviseli: Stankovics Ferenc polgármester), tulajdoni részarány: 7.7 %

**Pápakovácsi Község Önkormányzata** (cím: 8596 Pápakovácsi, Fő u. 19., képviseli: Burghardt Ferenc polgármester), tulajdoni részarány: 20.1 %

**Kup Község Önkormányzata** (cím: 8595 Kup, Fő u. 76. képviseli: Hiér Judit polgármester), tulajdoni részarány: 16.5 %

**Pápasalamon Község Önkormányzata** (cím: 8594 Pápasalamon, Petőfi tér 3.., képviseli: Bánki Mihály Pálné polgármester), tulajdoni részarány: 12.1 %

**Bakonyjákó Község Önkormányzata** (cím: 8581 Bakonyjákó, Rákóczi tér 9., képviseli: Takácsné Tompos Rita polgármester), tulajdoni részarány: 24.9 %

**Ganna Község Önkormányzata** (cím: 8597 Ganna, Fő u. 52. képviseli: Nagy Ottó polgármester), tulajdoni részarány: 9.4 %

**Döbrönte Község Önkormányzata** (cím: 8597 Döbrönte, Fő u. 47., képviseli: Cseh Lajos polgármester), tulajdoni részarány: 9.3 %

mint a települési közműves szennyvízelvezetés és tisztítás Ellátásért Felelősei között

**Tárgy: Az SZ 04 Nóráp közműves szennyvízelvezetés és tisztítás víziközmű-rendszer rendszerfüggő és rendszerfüggetlen eszközeinek vagyonkezelése és üzemeltetése**

1. Az Ellátásért Felelősök a víziközmű-szolgáltatásról szóló 2011. évi CCIX. törvény (továbbiakban: Vksztv.) 6 §-a szerint, 2013. január 1-jétől résztulajdonosai a 21-29513-1-007-00-12 MEKH azonosítóval ellátott, SZ04 Nóráp szennyvízelvezetés, tisztítás víziközmű-rendszernek.

* a tulajdonukban álló víziközmű a nemzeti vagyonról szóló törvény alapján a helyi önkormányzati vagyonnak a korlátozottan forgalomképes törzsvagyonát képzi.

1. A települési önkormányzatoknak, mint Ellátásért Felelősöknek a kötelessége és joga gondoskodni a közműves szennyvízelvezetés és tisztítás ellátásról az azzal kapcsolatos víziközmű szolgáltatási feladatok elvégeztetéséről.

* Az Ellátásért Felelősök megállapodnak, hogy az SZ 04 víziközmű-rendszer üzemeltetését a Pápai Víz- és Csatornamű Zrt-vel (Vagyonkezelővel) kötött vagyonkezelési szerződéssel biztosítják.

1. Ellátásért Felelősök, a számukra meghatározott jogok gyakorlásáról és a kötelezettségek teljesítésének módjáról a Vksztv 5/F §-a alapján járnak el.
2. Ellátásért Felelősök a víziközmű-rendszerre vonatkozóan Nóráp Község Önkormányzatát jelölik ki az Ellátásért Felelősök Képviselőjének.
3. Kapcsolattartás

A felek rögzítik, hogy tárgyi víziközmű-rendszer üzemeltetési kérdéseiben együttműködnek, különösen a fejlesztési és beruházási feladatok tulajdonosokat érintő ügyeiben. Az egyeztetést az Ellátásért Felelősök Képviselője kezdeményezi.

A Vagyonkezelővel a kapcsolatot az Ellátásért Felelősök Képviselője tartja. Az Ellátásért Felelősöket szükség szerint tájékoztatja, illetve az önkormányzati vagyont érintő kérdésekben döntésre összehívja őket.

1. Elszámolás módja

Az egyes önkormányzatok (Ellátásért Felelősök) aktuális vagyoni helyzetéről a Vagyonkezelő évente köteles adatokat küldeni, ezt a kötelezettséget a vagyonkezelési szerződésben rögzíteni kell.

A Vagyonkezelő az éves pótlási, felújítási munkákról, az éves értékcsökkenésről, valamint selejtezésekről, kivezetésekről a tárgyévet követő február 15-ig elszámol és egyezteti a vagyonkezelt eszközök értékét az Ellátásért Felelősökkel.

1. Ellátásért Felelősök megállapodnak abban, hogy az SZ01 Pápa szennyvízelvezetés, tisztítás víziközmű-rendszer működtetésével kapcsolatos határozataikat a tulajdoni részarányok egyszerű többségével hozzák meg, ami vonatkozik jelen Megállapodás elfogadására is.

Tulajdoni részarány: az Ellátásért felelősök viziközmű-rendszeren fennálló tulajdoni érdekeltségének nettó könyv szerinti értéke.

2017. …………….

………………………………. …………………………………

Nóráp Község Önkormányzata Kup Község Önkormányzata

…………………………………..... ………………………………………..

Pápakovácsi Község Önkormányzata Pápasalamon Község Önkormányzata

……………………………………….. ……………………………………...

Bakonyjákó Község Önkormányzata Ganna Község Önkormányzata

…………………………………..

Döbrönte Község Önkormányzata